作者:李文蔚
標題:張子房圯橋進履・雙調/新水令
內容:則俺這一班兒整乾坤眾英豪，都是那股肱才要保安宗廟。論機術效管樂，論智勇有誰學，千古名標。我則待行仁德，順天道。(雲)說話中間，可早來到帥府門首也。小校報復去，道有張良在於門首也。(卒子云)理會的。(做報科，雲)喏，報的元帥得知，有軍師來了也。軍師路途辛苦，擒拿二將用心也。(正末雲)元帥守府不易也。(韓信雲)軍師請見眾將也。(正末做見眾將科，雲)您眾將都來全了也。近前來，今日元帥奉命宴賞，各論其功也。(韓信雲)軍師，韓信敢問麼？當日您眾將辭了朝，到的洛陽，怎生用智收捕二將？軍師，你試說一遍咱。(正末雲)小官當日離了丞相、元帥，到的洛陽，見了申陽，將微言所說，未曾舉口，申陽半軍可早怒生兩肋，發乍衝冠。申陽將軍言道："項羽有命：拿住張良者，千金加賞，萬戶封侯！"就將某獻與項羽，請功受賞。小官略使小計，遣數將定計鋪謀，吊申陽擒出陸賈也。為賢良千里驅馳，用千般智略心機。申陽你若是秉忠貞堅心輔佐，陸賈我著您承恩祿蔭子封妻。(韓信雲)軍師，想著你於國盡忠，多有功勞也。(正末唱)。